CELEX: 31974D0441
Language: el
Date: 1974-07-25 00:00:00
Title: 74/441/ΕΟΚ: Απόφαση της Επιτροπής της 25ης Ιουλίου 1974 περί της δημιουργίας Ισομερούς Επιτροπής επί των Κοινωνικών Προβλημάτων της Θαλασσίας Αλιείας

Avis juridique important

|

31974D0441

74/441/ΕΟΚ: Απόφαση της Επιτροπής της 25ης Ιουλίου 1974 περί της δημιουργίας Ισομερούς Επιτροπής επί των Κοινωνικών Προβλημάτων της Θαλασσίας Αλιείας  

Επίσημη Εφημερίδα αριθ. L 243 της 05/09/1974 σ. 0019 - 0021 Φινλανδική ειδική έκδοση: Κεφάλαιο 4 τόμος 1 σ. 0009  Ελληνική ειδική έκδοση: Κεφάλαιο 04 τόμος 1 σ. 0037  Σουηδική ειδική έκδοση: Κεφάλαιο 4 τόμος 1 σ. 0009  Ισπανική ειδική έκδοση: Κεφάλαιο 04 τόμος 1 σ. 0013  Πορτογαλική ειδική έκδοση : Κεφάλαιο 04 τόμος 1 σ. 0013 

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1974 περί της δημιουργίας Ισομερούς Επιτροπής επί των Κοινωνικών Προβλημάτων της Θαλασσίας ΑλιείαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 118,  Εκτιμώντας:  ότι οι αρχηγοί Κρατών ή Κυβερνήσεων επιβεβαίωσαν στη δήλωσή τους της 21ης Οκτωβρίου 1972 ότι η οικονομική ανάπτυξη πρέπει, κατά προτεραιότητα, να επιτρέπει την άμβλυνση της ανισότητος των συνθηκών ζωής και να οδηγεί στη βελτίωση της ποιότητος ζωής και  του βιοτικού επιπέδου- ότι στο πλαίσιο αυτό έκριναν απαραίτητο να καταλήξουν σε αυξανόμενη συμμετοχή των κοινωνικών εταίρων στις οικονομικές και κοινωνικές αποφάσεις της Κοινότητος- ότι η Επιτροπή, μεταξύ των προεχουσών ενεργειών που περιέχονται στο "πρόγραμμα κοινωνικής δράσεως" της Κοινότητος, επέλεξε το διάλογο και τη συνεννόηση των κοινωνικών εταίρων επί κοινοτικού επιπέδου- ότι το Ευρωπαϊκό Κοινοβούλιο όρισε επακριβώς στο ψήφισμά του της 13ης Ιουνίου 1972(1) ότι η συμμετοχή των κοινωνικών εταίρων στην επεξεργασία μιας κοινοτικής κοινωνικής πολιτικής πρέπει να πραγματοποιηθεί κατά το πρώτο στάδιο της οικονομικής και  νομισματικής ενώσεως- ότι η Οικονομική και Κοινωνική Επιτροπή έχει εκφρασθεί κατά τον ίδιο τρόπο στη γνώμη της της 24ης Νοεμβρίου 1971- ότι η κατάσταση στα διάφορα Κράτη μέλη απαιτεί την ενεργό συμμετοχή των κοινωνικών εταίρων της βιομηχανίας της αλιείας, για τη βελτίωση και την εναρμόνιση των συνθηκών ζωής και εργασίας στην θαλάσσια αλιεία και ότι μία Ισομερής Επιτροπή συνδεομένη με  την Επιτροπή αποτελεί το πλέον ενδεδειγμένο για την εξασφάλιση της συμμετοχής αυτής μέσο, με τη δημιουργία, επί κοινοτικού επιπέδου, ενός αντιπροσωπευτικού οργάνου των ενδιαφερομένων κοινωνικοοικονομικών δυνάμεων,  ΑΠΟΦΑΣΙΖΕΙ:   Άρθρο 1  Συνιστάται παρά της Επιτροπής μία Ισομερής Επιτροπή επί των Κοινωνικών Προβλημάτων της Θαλασσίας Αλιείας, ονομαζομένη στο εξής "επιτροπή".   Άρθρο 2  Η επιτροπή επικουρεί την Επιτροπή στην επεξεργασία και την εφαρμογή της κοινοτικής κοινωνικής πολιτικής που αποσκοπεί στην βελτίωση και την εναρμόνιση των συνθηκών ζωής και εργασίας στον τομέα της θαλασσίας αλιείας.   Άρθρο 3  1. Για την πραγματοποίηση του προβλεπομένου στο άρθρο 2 αντικειμένου, η επιτροπή αυτή:  α) διατυπώνει γνώμες ή απευθύνει αναφορές προς την Επιτροπή κατόπιν αιτήσεως αυτής ή με δική της πρωτοβουλία- β) όσον αφορά τον τομέα που υπάγεται στην αρμοδιότητα των οργανώσεων των εργοδοτών και εργαζομένων που αναφέρονται στο άρθρο 4:  - ευνοεί το διάλογο και τη συνεννόηση και διευκολύνει τη διαπραγμάτευση μεταξύ των οργανώσεων αυτών,  - προετοιμάζει μελέτες,  - συμμετέχει σε συζητήσεις και σεμινάρια.  2. Η επιτροπή πληροφορεί όλους τους ενδιαφερομένους κύκλους για τις δραστηριότητές της.  3. Όταν η Επιτροπή ζητεί τη γνώμη ή αναφορά της επιτροπής, δύναται να ορίσει την προθεσμία εντός της οποίας πρέπει να διατυπωθεί η γνώμη ή να απευθυνθεί η αναφορά.   Άρθρο 4  1. Η επιτροπή περιλαμβάνει 42 μέλη.  2. Τα μέλη της επιτροπής διορίζονται από την Επιτροπή κατόπιν προτάσεως των ακολούθων οργανώσεων εργοδοτών και εργαζομένων στον τομέα της αλιείας:  Οργανώσεις εργοδοτών:  - Ένωση Εθνικών Οργανώσεων Επιχειρήσεων Αλιείας της ΕΟΚ, (EUROPECHE) - Ειδικευμένη Επιτροπή Συνεταιρισμών Αλιείας των χωρών της ΕΟΚ (COGECA).  Οργανώσεις εργαζομένων:  - Συνδικαλιστική Επιτροπή Μεταφορών της Κοινοτήτος (ITF   CISL),  - Ευρωπαϊκή Επιτροπή Μεταφορών (CET   CMT),  - Επιτροπή Ευρωπαϊκού Συντονισμού των Συνδικάτων Αλιέων (CGT/CGIL).  3. Οι έδρες κατανέμονται ως εξής:  α) 21 στους αντιπροσώπους των οργανώσεων εργοδοτών- β) 21 στους αντιπροσώπους των οργανώσεων εργαζομένων.   Άρθρο 5  1. Για κάθε τακτικό μέλος της επιτροπής διορίζεται και αναπληρωματικό, με τους ίδιους όρους που προβλέπονται στο άρθρο 4.  2. Με την επιφύλαξη των διατάξεων του άρθρου 10, το αναπληρωματικό μέλος παρίσταται στις συνεδριάσεις της επιτροπής ή μιας ομάδος εργασίας, κατά την έννοια του άρθρου 10, ή συμμετέχει στις εργασίες τους μόνο σε περίπτωση κωλύματος του τακτικού μέλους το  οποίο αναπληρώνει.   Άρθρο 6  Η επιτροπή δημοσιεύει, για πληροφόρηση, κατάλογο των τακτικών και αναπληρωματικών μελών στην Επίσημη Εφημερίδα των Ευρωπαϊκών Κοινοτήτων.   Άρθρο 7  1. Η διάρκεια της θητείας των τακτικών και αναπληρωματικών μελών της επιτροπής είναι τετραετής. Η θητεία είναι ανανεώσιμη.  2. Τα τακτικά και αναπληρωματικά μέλη, των οποίων η θητεία λήγει, παραμένουν στα καθήκοντά τους μέχρι της αντικαταστάσεώς τους ή της ανανεώσεως της θητείας τους.  3. Η θητεία ενός τακτικού ή αναπληρωματικού μέλους λήγει προ της λήξεως της τετραετίας αν το μέλος αυτό παραιτηθεί ή πεθάνει ή αν η οργάνωση η οποία υπέβαλε την υποψηφιότητά του ζητήσει την αντικατάστασή του. Ο διάδοχός του διορίζεται για την  εναπομένουσα μέχρι της λήξεως διάρκεια της θητείας, σύμφωνα προς την διαδικασία που προβλέπεται στο άρθρο 4.  4. Η άσκηση των καθηκόντων γίνεται άνευ αμοιβής.   Άρθρο 8  1. Με πλειοψηφία των δύο τρίτων των παρόντων μελών, η επιτροπή εκλέγει κάθε δύο χρόνια, μεταξύ των μελών της, ένα πρόεδρο και ένα αντιπρόεδρο. Ο πρόεδρος και ο αντιπρόεδρος εκλέγονται εναλλάξ και κατ' αντίστροφη σειρά μεταξύ των αντιπροσώπων  των δύο κατηγοριών οργανώσεων που αναφέρονται στο άρθρο 4. Ο πρόεδρος και ο αντιπρόεδρος, των οποίων έχει λήξει η θητεία παραμένουν στα καθήκοντά τους μέχρι της αντικαταστάσεώς τους.  2. Σε περίπτωση προώρου διακοπής της θητείας του προέδρου και αντιπροέδρου λαμβάνεται πρόνοια για την αντικατάστασή τους, για τη διάρκεια της θητείας που απομένει μέχρι της λήξεως, σύμφωνα με την διαδικασία που προβλέπεται στην παράγραφο 1 του παρόντος  άρθρου, κατόπιν προτάσεως των αντιστοίχων ομάδων τους.   Άρθρο 9  Η επιτροπή δύναται να συστήσει προεδρείο επιφορτισμένο με τον προγραμματισμό και το συντονισμό των εργασιών της. Το προεδρείο αυτό αποτελείται από τον πρόεδρο, τον αντιπρόεδρο και τους εισηγητές των ομάδων εργασίας που προβλέπονται στο κατώτερο  άρθρο 10.   Άρθρο 10  Η επιτροπή δύναται:  α) να συστήσει ομάδες εργασίας ad hoc ή μόνιμες για διευκόλυνση των εργασιών της. Δύναται να επιτρέψει την αντικατάσταση ενός μέλους από άλλο αντιπρόσωπο της οργανώσεώς του, ονομαστικώς αναφερόμενο, στο πλαίσιο μιας ομάδος εργασίας- ο αντιπρόσωπος  απολαμβάνει, κατά τις συνεδριάσεις της ομάδος εργασίας, των ιδίων δικαιωμάτων με το μέλος που αντικαθιστά- β) να προτείνει στην Επιτροπή την πρόσκληση εμπειρογνωμόνων για να την συνδράμουν σε καθορισμένες εργασίες. Υποχρεούται γι' αυτό όταν καλείται από μία των αναφερομένων στο άρθρο 4 οργανώσεων- γ) να καλεί να συμμετέχει στις συνεδριάσεις της, ως εμπειρογνώμων, κάθε πρόσωπο που έχει μία ιδιαίτερη αρμοδιότητα για ένα θέμα εγγεγραμμένο στην ημερησία διάταξη. Ο εμπειρογνώμων αυτός παρίσταται στην συνεδρίαση μόνο για το θέμα που δικαιολογεί την  παρουσία του.   Άρθρο 11  Η επιτροπή συγκαλείται από τη γραμματεία της κατόπιν αιτήσεως της Επιτροπής, του προεδρείου ή ενός τρίτου εκ των μελών της. Στην τελευταία περίπτωση συνεδριάζει εντός προθεσμίας 30 ημερών.   Άρθρο 12  1. Η επιτροπή αποφαίνεται εγκύρως μόνο εφ' όσον παρίστανται τα δύο τρίτα των τακτικών μελών της ή των αναπληρωτών τους.  2. Η επιτροπή διαβιβάζει τις γνώμες ή τις αναφορές της στην Επιτροπή. Αν μία γνώμη ή αναφορά δεν διατυπώνεται ομοφώνως, η επιτροπή διαβιβάζει στην Επιτροπή τις διαφορετικές απόψεις.   Άρθρο 13  1. Οι υπηρεσίες της Επιτροπής εξασφαλίζουν την γραμματεία της επιτροπής, του προεδρείου και των ομάδων εργασίας.  2. Αντιπρόσωποι των ενδιαφερομένων υπηρεσιών της Επιτροπής παρίστανται κατά τις συνεδριάσεις της επιτροπής, του προεδρείου και των ομάδων εργασίας.  3. Αντιπρόσωπος της γραμματείας από κάθε μία από τις αναφερόμενες στο άρθρο 4 οργανώσεις παρίσταται ως παρατηρητής στις συνεδριάσεις της επιτροπής.   Άρθρο 14  Με την επιφύλαξη των διατάξεων του άρθρου 214 της συνθήκης, τα μέλη της επιτροπής υποχρεούνται να μη διαδίδουν τις πληροφορίες που κατέχουν από τις εργασίες της επιτροπής ή των ομάδων εργασίας όταν η Επιτροπή τους πληροφορεί ότι η ζητουμένη  γνώμη αναφέρεται σε θέμα εμπιστευτικού χαρακτήρος. Στην περίπτωση αυτή στις συνεδριάσεις παρίστανται μόνο τα μέλη της επιτροπής και οι αντιπρόσωποι των υπηρεσιών της Επιτροπής.   Άρθρο 15  Η παρούσα απόφαση αρχίζει να ισχύει την 25η Ιουλίου 1974.  Έγινε στις Βρυξέλλες, στις 25 Ιουλίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Α 70 της 1. 7. 1972, σ. 11.